 Msoma aliyewahi kuwa Kocha Mkuu wa timu ya taifa ya Zanzibar mara kadhaa amekuwa akionekana katika benchi la ufundi la timu hiyo.Msemaji wa timu ya KVZ, Ramadhan Sheha alithibitisha kumchukua kocha huyo, lakini wamo katika hatua za mwisho.Alikiri kutaka kumchukua kocha huyo, ambapo wamo katika hatua za mwisho kabisa na huenda wakamalizana wiki hii.Alisema kuwa wanatarajia baada ya kumalizana naye atakuwa kocha mkuu wa timu hiyo.Alisema kuwa wameamua kumchukua kocha huyo kutokana na uzoefu wake katika Ligi Kuu, hivyo ni matumaini yao kuwa timu yao itafanya vizuri.“ Kweli kocha Abdulghani Msoma yupo kwetu na tumeamua kumchukua kutokana na timu yetu kutokuwa na uzoefu wa kutosha katika Ligi Kuu, tunaamini atatusaidia, “alisema Ramadhan.Kocha Msoma msimu uliopita aliinoa timu ya Malindi ambayo kwa sasa imesusa kucheza Ligi Kuu Zanzibar kwa madai ya kuwa kamati inayosimamia ligi hiyo si halali.